作者：吴泳
词牌/韵律：沁园春

paragraphs: 鶗鴂鸣兮，卉木萋止，维暮之春。
笑憨翁渐老，年加三豆，呆郎多事，诗记三星。
六十有三，高吟勇退，只有尧夫范景仁。
从今去，且亭前放鹤，溪上垂纶。
交亲。
散落如云。
仅留得尊前康健身。
有一编书传，一囊诗稿，一枰棋谱，一卷茶经。
红杏尚书，碧桃学士，看了虚名都赚人。
成何事，独青山有趣，白发无情。